તે કહ્યું કે આપણે અલગ થવાનું છે, તો માની લીધું કે નહી ? હા થોડા દિવસો જીદ કરી, તને મનાવવા મથામણ કરી, તને ડરાવી-ધમકાવી, આજીજી-કાકલુદી પણ કરી, બધું જ કર્યું પણ તું ના માની તો છેલ્લે તો તારી વાત જ માની કહેવાય ને ? ને સ્વિકારી પણ લીધું કે કોલેજ પાસ કરીને હું નોકરી કે પોસ્ટ્ગ્રેજ્યુએશન કરવાને બદલે મારી નોવેલ લખવા બેઠો તો એ મારી ભુલ જ હતી, મારે એક લેખક બનવું હતું. હવે એ ગાંડપણ તું કદાચ ચલાવી લે પણ તારો પરિવાર થોડો માને ? તને ખબર છે પેલી મારી બાવીશ ચેપ્ટર વાળી કોલેજમાં લખેલી નોવેલ હજુય અધુરી છે. પ્રોમિસ છે એ પુરી નહી જ થાય. હવે તો મારે કરવી ય નથી.